अल्पसंख्यकों को 4.5 फीसदी आरक्षण आज से लागू  
ओबीसी के तहत सब कोटा में अल्पसंख्यकों के लिए 4.5 फीसदी आरक्षण आज से लागू हो रहा है।
नया साल देशभर के अल्पसंख्यकों के लिए खुशखबरी ले कर आया है। ओबीसी के तहत सब कोटा में अल्पसंख्यकों के लिए 4.5 फीसदी आरक्षण आज से लागू हो रहा है। इस फैसले को यूपी चुनावों से पहले एक अहम राजनीतिक फैसले के तौर देखा जा रहा है। हालांकि इसमें सिर्फ मुसलमान ही नहीं बल्कि दूसरे अल्पसंख्यक भी शामिल होंगे। ओबीसी को 27 फीसदी आरक्षण मिल रहा है और इसी 27 फीसदी में से ही 4.5 फीसदी आरक्षण अल्पसंख्यकों को दिया गया है हालांकि संसद के शीतकालीन सत्र में सरकार के इस फैसले को लेकर काफी हंगामा हुआ था।